**NÁRODNÁ RADA SLOVENSKEJ REPUBLIKY**

**IX. volebné obdobie**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Číslo: KNR-UPV-2298/2024-4

**628a**

### I n f o r m á c i a

**o prerokovaní zákona zo 7. novembra 2024, ktorým sa mení a dopĺňa zákon č. 211/2000 Z. z. o slobodnom prístupe k informáciám a  o  zmene a doplnení niektorých zákonov (zákon o slobode informácií) v znení neskorších predpisov, vráteného prezidentom Slovenskej republiky na opätovné prerokovanie Národnou radou Slovenskej republiky (tlač 628)**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**I.**

Prezident Slovenskej republiky v zmysle čl. 102 ods. 1 písm. o) Ústavy Slovenskej republiky vrátil zákon zo 7. novembra 2024, ktorým sa mení a dopĺňa zákon č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o  slobode informácií) v znení neskorších predpisov na  opätovné prerokovanie Národnou radou Slovenskej republiky.

Vo svojom rozhodnutí č. 4067-2024-KPSR z 26. novembra 2024 uviedol dôvody a v časti III navrhol, aby Národná rada Slovenskej republiky pri opätovnom prerokovaní schválila zákon s jednou pripomienkou:

V čl. I schváleného zákona sa vypúšťajú body 1, 2 a 4.

Ostatné body čl. I schváleného zákona sa primerane prečíslujú.

**II.**

Predseda Národnej rady Slovenskej republiky rozhodnutím č. 655 z 27. novembra 2024 pridelil zákon zo 7. novembra 2024, ktorým sa mení a dopĺňa zákon č. 211/2000 Z. z. o  slobodnom prístupe k informáciám a o zmene a doplnení niektorých zákonov (zákon o  slobode informácií) v znení neskorších predpisov, vrátený prezidentom Slovenskej republiky na opätovné prerokovanie Národnou radou Slovenskej republiky (tlač 628) na prerokovanie:

**Ústavnoprávnemu výboru** Národnej rady Slovenskej republiky a

**Výboru** Národnej rady Slovenskej republiky **pre verejnú správu a regionálny rozvoj.**

Určil zároveň Ústavnoprávny výbor Národnej rady Slovenskej republiky ako gestorský výbor.

**III.**

O zákone zo 7. novembra 2024, ktorým sa mení a dopĺňa zákon č. 211/2000 Z. z. o  slobodnom prístupe k informáciám a o zmene a doplnení niektorých zákonov (zákon o  slobode informácií) v znení neskorších predpisov, vrátenom prezidentom Slovenskej republiky na opätovné prerokovanie Národnou radou Slovenskej republiky (tlač 628) **Výbor** Národnej rady Slovenskej republiky **pre verejnú správu a regionálny rozvoj** **nerokoval**, keďže podľa §  52 ods. 2 zákona č. 350/1996 Z. z. o rokovacom poriadku Národnej rady Slovenskej republiky v znení neskorších predpisov nebol uznášaniaschopný.

**Ústavnoprávny výbor** Národnej rady Slovenskej republiky prerokoval zákon zo 7. novembra 2024, ktorým sa mení a dopĺňa zákon č. 211/2000 Z. z. o slobodnom prístupe k  informáciám a o zmene a doplnení niektorých zákonov (zákon o  slobode informácií) v znení neskorších predpisov, vrátený prezidentom Slovenskej republiky na opätovné prerokovanie Národnou radou Slovenskej republiky (tlač 628) na 71. schôdzi 5. decembra 2024, avšak **neprijal uznesenie**, keďže návrh uznesenia nezískal súhlas nadpolovičnej väčšiny všetkých poslancov podľa čl. 84 ods. 3 Ústavy Slovenskej republiky a § 52 ods. 4 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov.

**IV.**

Ako gestorský výbor rokoval Ústavnoprávny výbor Národnej rady Slovenskej republiky 5. decembra 2024.

Pripomienka prezidenta Slovenskej republiky uvedená v časti III rozhodnutia prezidenta Slovenskej republiky č. 4067-2024-KPSR z 26. novembra 2024:

V čl. I schváleného zákona sa vypúšťajú body 1, 2 a 4.

Ostatné body čl. I schváleného zákona sa primerane prečíslujú.

Bez odporúčania gestorského výboru.

Návrh spoločnej správy, vrátane stanovísk gestorského výboru prerokoval Ústavnoprávny výbor Národnej rady Slovenskej republiky na 71. schôdzi 5. decembra 2024. Návrhy stanovísk gestorského výboru, ani návrh spoločnej správy Ústavnoprávneho výboru Národnej rady Slovenskej republiky, neboli schválené, keďže návrhy stanovísk gestorského výboru 1. odporúča zákon zo 7. novembra 2024, ktorým sa mení a dopĺňa zákon č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o  slobode informácií) v znení neskorších predpisov, vrátený prezidentom Slovenskej republiky na opätovné prerokovanie Národnou radou Slovenskej republiky (tlač 628) neschváliť, ani   
2. odporúča zákon zo 7. novembra 2024, ktorým sa mení a dopĺňa zákon č.  211/2000 Z. z. o  slobodnom prístupe k informáciám a o zmene a doplnení niektorých zákonov (zákon o  slobode informácií) v znení neskorších predpisov, vrátený prezidentom Slovenskej republiky na opätovné prerokovanie Národnou radou Slovenskej republiky (tlač 628) schváliť (v pôvodnom znení) nezískali súhlas potrebnej väčšiny členov Ústavnoprávneho výboru Národnej rady Slovenskej republiky.

Predseda Ústavnoprávneho výboru Národnej rady Slovenskej republiky zároveň určil za spoločného spravodajcu poslanca Národnej rady Slovenskej republiky Richarda Glücka, ktorý predkladá predmetnú informáciu a na schôdzi Národnej rady Slovenskej republiky bude informovať o výsledku rokovania výborov Národnej rady Slovenskej republiky. Predseda Ústavnoprávneho výboru Národnej rady Slovenskej republiky zároveň určil poslancov Adama Lučanského, Richarda Eliáša, Štefana Gašparoviča, Zuzanu Plevíkovú, Miroslava Čellára a  Tibora Gašpara za náhradníkov spoločného spravodajcu.

Miroslav Čellár v. r.

predseda Ústavnoprávneho výboru

Národnej rady Slovenskej republiky

Bratislava 5. decembra 2024